Document ID: 31982R3402

31982R3402
L 357/16
SLUŽBENI LIST EUROPSKE UNIJE
17.12.1982.
UREDBA KOMISIJE (EEZ) br. 3402/82
od 17. prosinca 1982.
o razvrstavanju robe u podbroj 38.19 X Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Aktom o pristupanju Grčke, a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno donijeti mjeru o razvrstavanju u Carinsku tarifu baze za žvakaću gumu, u obliku valjkastih (cilindričnih) komada koji se sastoje (po masi) od 34 % butil kaučuka, 15 % polietilena, 13 % poli(vinil acetata), 28 % biljne smole i 10 % kalcijevog karbonata;
budući da tarifni broj 38.19 Zajedničke carinske tarife, priložen Uredbi Vijeća (EEZ) br. 950/68 (2), kako je zadnje izmijenjena Uredbom (EEZ) br. 3000/82 (3), uključuje, između ostalog, pripravke kemijske i srodnih povezanih industrija, koji nisu drugdje navedeni ili uključeni;
budući da predmetni proizvod posjeduje obilježja pripravka kemijske i srodnih industrija;
budući da ga u nedostatku konkretnijeg broja treba razvrstati u tarifni broj 38.19; budući da je u navedenom tarifnom broju najprikladniji podbroj 38.19 X;
budući da su odredbe predviđene ovom Uredbom u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Baza za žvakaću gumu, u obliku valjkastih (cilindričnih) komada koji se sastoje (po masi) od 34 % butil kaučuka, 15 % polietilena, 13 % poli(vinil acetata), 28 % biljne smole i 10 % kalcijevog karbonata, razvrstavaju se u Zajedničku carinsku tarifu u podbroj:
38.19
Kemijski proizvodi i pripravci kemijske ili srodnih industrija (uključujući one što se sastoje od mješavine prirodnih proizvoda), što nisu spomenuti niti uključeni na drugom mjestu; preostali proizvodi kemijske ili srodnih industrija, što nisu spomenuti niti uključeni na drugom mjestu:
X. Ostalo.
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 1982.

Labels: 3
1